25/10/2018 | Administración LocalMunicipal
Cariño
Avocación competencias Alcaldía

De conformidade co disposto no artigo 10 da Lei 40/2015, de réxime xurídico do sector público faise pública o Decreto Alcaldía de 22/10/2018, aos efectos de xeral coñecemento: Visto o proxecto relativo á renovación urbana de rampa do Castro e entorno, de febreiro de 2018, redactado polo arquitecto Ines Veronica Yutong Arrechea Petersson, con un orzamento de 149.950,33 €, e aprobado na Xunta de Goberno Local de 12/04/2018, incluído no programa de convenios cos concellos da Deputación Provincial para o financiamento de obras. Visto o requirimento da Deputación provincial de data 09/10/2018, no que se require a este Concello que se subsanen determinadas deficiencias en relación co proxecto presentado, e concreto: – Incorporación de xustificación de prezos da memoria e orzamento do proxecto os prezos descompostos das unidades de obra. – Incorporación dos planos de conxunto e de detalle necesarios para que a obra quede perfectamente definida. En concreto, as partidas do presuposto deberá reflectirse na documentación gráfica, e deberá incoporarse xustificación do cumprimento da normativa técnica da baranda e documentación gráfica da mesma, bancos e papeleiras. – A partida 03.01.02 m 2 pavimento baldosas de granito, incorpora na súa descrición unha soleira de 25 cm de espesor, debendo reflectirse, no seu caso, a retirada do pavimento existente ou as afeccións aos niveis actuáis da zona que se pretende pavimentar; debendo ademáis concretarse os traballos e obras constitutivos da partida alzada 03.02.02 (importe 4.899,75 €). – Deberá engadirse documentación gráfica e técnica que defina con precisión a execución do mural reflectindo as características no prego de prescricións e no estudo básico de seguridade e saúde. Considerando que a aprobación dos proxectos de obras e servizos por importe superior a 60.000 € é unha competencia delegada na Xunta de Goberno local por Decreto Alcaldía.º 378/2015, do 16/06/2015, e que debido á necesidade de enviar a documentación no prazo máis breve posible, resulta máis operativo por razóns de urxencia, efectuar a aprobación por esta Alcaldía. Considerando o disposto no artigo 10 da Lei 40/2015, do 1 de outubro, de réxime xurídico do sector público. Considerando as facultades conferidas pola Lei 7/1985, do 2 de abril, reguladora das bases de réxime local, o RDL 781/1986, do 18 de abril, polo que se aproba o Texto refundido das disposicións legais vixentes en materia de réxime local, a Lei 5/1997, do 22 de xullo, da Administración local de Galicia, o Regulamento de organización, funcionamento e réxime xurídico das Entidades locais, aprobado por real decreto 2568/1986, do 28 de novembro, e demais disposicións legais aplicables. Pola presente, RESOLVO: PRIMEIRO.–Avocar, por razóns de urxencia, a delegación da competencia efectuada por Decreto 378/2015 na Xunta de Goberno local, no que se refire á aprobación dos proxectos de obras e servizos, por importe superior a 60.000 €. SEGUNDO.–Aprobar as modificacións (especificadas na parte expositiva do presente decreto) do proxecto relativo á renovación urbana de rampa do Castro e entorno, de febreiro de 2018, re dactado polo arquitecto Ines Veronica Yutong Arrechea Petersson, con un orzamento de 149.950,33 €, e aprobado na Xunta de Goberno Local de 12/04/2018, incluído no programa de convenios cos concellos da Deputación provincial para o financiamento de obras. TERCEIRO.–Ratificar a presente resolución na vindeira Xunta de Goberno local. CUARTO.–Publicar o presente decreto no Boletín Oficial da Provincia e dar conta ao Pleno na vindeira sesión que se celebre. Cariño, a 22 de outubro de 2018. O alcalde Asdo.: José M. Alonso Pumar